اوزون عؤمورلو اولماغین سررینی اؤیرنمک اوچون ایتالیا و سوئد آراسیندا اها‌لی موبادیله‌سی اولا‌جاق.
ایتالیادا اوزون عؤمورلو اینسان‌لارین یاشادیغی ناپولی‌نین جنوبون‌داکی جیلنتو بؤلگه‌سی‌نین سررینی اؤیرنمک اوچون سوئدین مالمو شهرین‌دن تقریباً 200 نفرلیک قروپ اوچ آی اوچون بو بؤلگه‌ده یئرلش‌دیریله‌جک و یئرلی اها‌لی ایله بیرلیکده یاشایا‌جاق.
جلینتو-‌دان بیر قروپ دا عینی شکیلده موقتی اولا‌راق مالمویا یئرلش‌دیریله‌جک. بونونلا دا اوزون عؤمورلو اولماغین قیدالانما طرزی، فیزیکی فعال‌لیق کیمی عادتلرله هانسی سویه‌ده علاقه‌لی اولدوغو معین ائدیلمه‌یه چالیشیلا‌جاق.
جلینتو بؤلگه‌سینده اورتا اوزون عؤمورلو اولما مودتی قادین‌لاردا 92، کیشی‌لرده 85-ه چاتیر. ایتالیا میقیاسیندا بو رقم قادین‌لار اوچون 84، کیشی‌لر اوچون ایسه 79 ایلدیر.
سوئد-ین لوند اونیورسیته سیندن وظیفه‌لی پروفسور اوله مئلاندر باشچیلیغین‌داکی آراشدیرماچی‌لار ایکی بؤلگه‌دن ده مین نفرین یاشام طرزلرینی ده تدقیق ائد‌رک، بو اینسان‌لارین بسلنمه شکلی، گونده‌لیک عادت لرینی موقاییسه ائده‌جک‌لر.
